**Jegyzőkönyv**

**Nagykovácsi Nagyközség Önkormányzat**

**Ügyrendi, összeférhetetlenségi, jogi és külső kapcsolatok bizottság nyilvános üléséről**

**Az ülés helye: Vállalkozói Inkubátorház**

**Az ülés időpontja: 2015. november 18.** (szerda 8 óra)

**Meghívottak:** Bánóczi Margit elnök, Tegzes Endre, Gerely Gábor, dr. Lovas András, dr Borók György, Kiszelné Mohos Katalin polgármester, Szemesy Barbara alpolgármester, dr. Fegyveres-Fiskál Gábor alpolgármester, Papp István jegyző, dr. Németh Zsanett aljegyző

**Megjelentek:** Bánóczi Margit elnök, Tegzes Endre, dr. Borók György, Kiszelné Mohos Katalin polgármester, Papp István jegyző, Grégerné Papp Ildikó osztályvezető, Kissné Szalay Erzsébet jegyzőkönyvvezető.

**Bánóczi Margit elnök:** Köszöntöm a megjelenteket. Megállapítom, hogy az Ügyrendi, összeférhetetlenségi, jogi és külső kapcsolatok bizottsági ülésen a jelenlévő bizottsági tagok száma 3 fő, tehát a bizottság határozatképes. Szavazásra teszem fel a napirendi pontokat a meghívóban kiküldöttek szerint. Aki elfogadja, igennel szavaz. Indítható a szavazás.

**Megállapítom, hogy Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága jelen lévő 3 tagja 3 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**ÜGYRENDI, ÖSSZEFÉRHETETLENSÉGI, JOGI ÉS KÜLSŐ KAPCSOLATOK**

**26/2015. (XI. 18.) HATÁROZATA**

Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága 2015. november 18-i ülésén az alábbi napirendeket tárgyalja.

1. **Rendeletalkotás Nagykovácsi Nagyközség Képviselő-testületének Szervezeti és Működési Szabályzatáról E – 123**

Előterjesztő: Kiszelné Mohos Katalin polgármester

Előadó: Papp István jegyző

Tárgyalja: ÜB

1. **Döntés a Nagykovácsi helyi építészeti örökség értékeiről és azok helyi védetté nyilvánításáról szóló 4/1999. ( IV.07.) önkormányzati rendelet módosításáról, valamint a Nagykovácsi Temető VI. parcellájának megszüntetéséről és Kegyeleti Emlékhely létrehozásáról E – 140**

Előterjesztő: dr. Klein Katalin képviselő

Tárgyalja: PB

1. **Döntés Pest Megye Önkormányzata kezdeményezéséhez való csatlakozáshoz E – 129**

Előterjesztő: Kiszelné Mohos Katalin polgármester

Előadó: Papp István jegyző

Tárgyalja: ÜB

***Zárt ülés:***

1. **A Nagykovácsi Általános Iskola intézményvezető pályázatainak véleményezése E – 131 – ZÁRT ÜLÉSEN TÁRGYALANDÓ**

Előterjesztő: Kiszelné Mohos Katalin polgármester

Előadó: Grégerné Papp Ildikó osztályvezető

Tárgyalja: OKB

**Határidő:** azonnal

**Felelős:** ÜB elnöke

**1. napirendi pont**

**Rendeletalkotás Nagykovácsi Nagyközség Képviselő-testületének Szervezeti és Működési Szabályzatáról**

**Bánóczi Margit elnök**: A napirendi pont előadója Papp István jegyző úr. Átadom a szót, hogy röviden ismertesse az előterjesztést.

**Papp István jegyző**: *Röviden ismertette az előterjesztést.* Polgármester asszony egy módosító indítványt fűzött az előterjesztéshez, a testvérvárosi kapcsolatokról szóló határozat kibővítéséről szól, kiosztottuk az ülést megelőzően.

**Bánóczi Margit elnök**: Köszönöm. Van-e kérdés, hozzászólás? Nincs, akkor először az szmsz elfogadásáról szavazzunk. Indítható a szavazás.

**Megállapítom, hogy Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága jelen lévő 3 tagja 3 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**ÜGYRENDI, ÖSSZEFÉRHETETLENSÉGI, JOGI ÉS KÜLSŐ KAPCSOLATOK BIZOTTSÁG**

**28/2015. (XI. 18.) HATÁROZATA**

**Tárgy: Nagykovácsi Nagyközség Képviselő-testületének Szervezeti és Működési Szabályzatáról szóló rendelet elfogadása**

Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága javasolja a Képviselő-testületnek a Nagykovácsi Nagyközség Képviselő-testületének Szervezeti és Működési Szabályzatáról szóló önkormányzati rendeletének elfogadását.

**Határidő**: azonnal

**Felelős:** ÜB elnök

**Bánóczi Margit elnök:** Van-e hozzászólás a módosító indítványhoz?

**dr. Borók György:** Pusztán politikai alapon, nem szakmailag azt mondom, hogy először építsünk fel egy testvérvárosi kapcsolatot egy településsel, mert amíg itt a településen ennél sokkal komolyabb megoldandó kérdések vannak, támadhatónak tartanám a külső terjeszkedést. Mértéktartóan és szerényen építsük ezeket a kapcsolatokat. Inkább én közelebbi, közép-európai települések irányába mozognék.

**Kiszelné Mohos Katalin polgármester:** Valóban lehet támadható jellege ennek a kezdeményezésnek, azonban én nagyon bárdolatlannak tartanám Nagykovácsi Önkormányzatától, ha felkeresnek bennünket, és mi nemet mondunk. Ez kifelé a világ felé lenne egy nagyon rossz kép rólunk. Nem feltétlenül kell az önkormányzat pénzén olyan dolgokat végezni, ami a falutól venné el esetlegesen a fejlesztés lehetőségét, erre lehet pályázati forrásokat fordítani. Az Európai Unió komoly összegeket szán ezekre a baráti kapcsolatokra.

**Papp István jegyző:** Egyetértek azzal, hogy Közép-Európa felé is jó lenne nyitni, főleg Erdélyből hiányolok testvértelepülést.

**dr. Borók György:** Azt gondolom, hogy ebben az esetben nem elegendő, hogy valószínűleg lesznek erre pályázati források. Ezt pontosan elő kell készíteni, ezt el lehetne kezdeni, és ha működik, akkor utána lehet továbblépni. De továbbra is megfontolnám, hogy maradjunk közelebbi településeken. Nem csak azt kell nézni, hogy milyen forrásokat tudunk a kapcsolatok finanszírozására, hanem azt is, hogy esetleg mi mit tudunk segíteni nekik.

**Bánóczi Margit elnök**: Köszönöm szépen. Akkor most a testvérvárosi kapcsolatok kibővítéséről szavazzunk. Indítható a szavazás.

**Megállapítom, hogy Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága jelen lévő 3 tagja 2 igen, 1 nem szavazattal az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**ÜGYRENDI, ÖSSZEFÉRHETETLENSÉGI, JOGI ÉS KÜLSŐ KAPCSOLATOK**

**29/2015. (XI. 18.) HATÁROZATA**

**Tárgy: A testvérvárosi kapcsolatokról szóló 162/2015.(X. 22.) számú határozat módosításáról**

Nagykovácsi Nagyközség Önkormányzat Képviselő-testülete úgy dönt, hogy a németországi Linum és az olaszországi Poggio Mirteto, valamint a franciaországi Canejan településekkel testvérvárosi kapcsolatot létesít.

**Határidő**: 2016. január 31.

**Felelős:** polgármester

**2. napirendi pont**

**Döntés a Nagykovácsi helyi építészeti örökség értékeiről és azok helyi védetté nyilvánításáról szóló 4/1999. (IV.07.) önkormányzati rendelet módosításáról, valamint a Nagykovácsi Temető VI. parcellájának megszüntetéséről és Kegyeleti Emlékhely létrehozásáról**

**Bánóczi Margit elnök**: A napirendi pont előterjesztője dr. Klein Katalin képviselő asszony, de ő most nincs itt, ezért átadom a szót Papp István jegyző úrnak, hogy röviden ismertesse az előterjesztést.

**Papp István jegyző**: *Röviden ismertette az előterjesztést.*

**Bánóczi Margit elnök:** Örömmel tapasztaltam, hogy végre rendezettebbé, szebbé válik a temetőnek ez a része, a Nagykovácsi lakosok elég gyakran járnak ide, és eléggé elhanyagolt állapotban van. Remélem, hogy ez a testület most meg tudja valósítani ennek a résznek a rendbe tételét. Kérdés felvetés, van-e? Nincs. Akkor szavazzunk a rendelet elfogadásáról. Indítható a szavazás.

**Megállapítom, hogy Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága jelen lévő 3 tagja 3 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**ÜGYRENDI, ÖSSZEFÉRHETETLENSÉGI, JOGI ÉS KÜLSŐ KAPCSOLATOK BIZOTTSÁG**

**30/2015. (XI. 18.) HATÁROZATA**

**Tárgy: Döntés a Nagykovácsi helyi építészeti örökség értékeiről és azok helyi védetté nyilvánításáról szóló 4/1999. (IV.07.) önkormányzati rendelet módosításáról**

Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága javasolja a Képviselő-testületnek a Nagykovácsi helyi építészeti örökség értékeiről és azok helyi védetté nyilvánításáról szóló 4/1999. ( IV.07.) önkormányzati rendelet módosításának elfogadását az előterjesztésben foglaltak szerint.

**Határidő**: azonnal

**Felelős:** ÜB elnök

**3. napirendi pont**

**Döntés Pest Megye Önkormányzata kezdeményezéséhez való csatlakozáshoz**

**Bánóczi Margit elnök**: A napirendi pont előadója Papp István jegyző úr. Átadom a szót, hogy röviden ismertesse az előterjesztést.

**Papp István jegyző**: *Röviden ismertette az előterjesztést.*

**Bánóczi Margit elnök**: Köszönöm szépen. Kérdés felvetés, van-e? Nincs. Akkor szavazzunk a rendelet elfogadásáról. Indítható a szavazás.

**Megállapítom, hogy Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága jelen lévő 3 tagja 3 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**ÜGYRENDI, ÖSSZEFÉRHETETLENSÉGI, JOGI ÉS KÜLSŐ KAPCSOLATOK BIZOTTSÁG**

**31/2015. (XI. 18.) HATÁROZATA**

**Tárgy: Döntés Pest Megye Önkormányzata kezdeményezéséhez való csatlakozáshoz**

Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága javasolja a Képviselő-testületnek az alábbi határozat elfogadását:

Nagykovácsi Nagyközség Önkormányzat Képviselő-testülete úgy dönt, hogy

1. Pest megye társadalmi-gazdasági fejlődése érdekében támogatja Pest megye önálló NUTS 2-es régióvá válását;

2. felkéri a polgármestert, hogy a határozatot továbbítsa Pest Megye Önkormányzata részére.

**Határidő:** 2015. november 23.

**Felelős:** polgármester

**Bánóczi Margit elnök:** Köszönöm szépen. Amennyiben nincs több kérdés, hozzászólás, a nyílt ülést 8:20 órakor bezárom. A 4. napirendi pont tárgyalására zárt ülésen kerül sor.

K.m.f.

Bánóczi Margit Tegzes Endre

elnök tag